L-Ewropej ser ikunu jistgħu jikkunsmaw, jaħżnu u jbiegħu l-enerġija rinnovabbli li jipproduċu ©AP Images/European Union-EP Żieda fl-effiċjenza fl-użu tal-enerġija ta' 32.5% sal-2030 L-enerġija rinnovabbli trid tammonta għal 32% tal-enerġija ikkunsmata sal-2030 Aċċellerazzjoni tal-iżvilupp tal-biofjuwils tat-tieni ġenerazzjoni Il-Parlament approva mira vinkolanti biex sal-2030 l-enerġija rinnovabbli tammonta għal 32% tal-enerġija u mira indikattiva ta' żieda ta' 32.5% fl-effiċjenza fl-użu tal-enerġija. Il-miri huma maħsuba biex jilgħabu rwol kruċjali biex l-UE tilħaq il-miri klimatiċi tagħha. It-Tlieta l-Parlament ikkonferma l-ftehim proviżorju li ntlaħaq f'Ġunju mal-Kunsill dwar l-effiċjenza fl-użu tal-enerġija, dwar l-enerġija rinnovabbli, u dwar il-governanza tal-Unjoni tal-Enerġija – tlett suġġetti leġiżlattivi importanti li huma parti mill- pakkett dwar l-enerġija nadifa għall-Ewropej kollha Iż-żewġ miri għandhom jiġu rriveduti fl-2023. Il-miri jistgħu jiġu mkabbra iżda mhux imnaqqsa. Kontijiet tal-enerġija aktar baxxi u d-dritt biex tikkonsma l-enerġija tiegħek Billi l-użu tal-enerġija ssir aktar effiċjenti, iċ-ċittadini Ewropej ser jaraw il-kontijiet tal-enerġija tagħhom jonqsu. Barra minn hekk, l-UE ser tnaqqas id-dipendenza tagħha fuq provdituri ta' żejt u gass minn pajjiżi terzi, ittejjeb il-kwalità tal-arja lokali u tipproteġi l-klima. Għall-ewwel darba, l-istati membri ser ikunu wkoll obbligati jistabbilixxu miżuri speċifiċi għall-effiċjenza fl-użu tal-enerġija għall-ġid ta' dawk affettwati mill-faqar enerġetiku. L-istati membri jridu wkoll jiżguraw li ċ-ċittadini huma intitolati biex jiġġeneraw l-enerġija rinnovabbli għall-konsum personali, li jaħżnuha u li jbigħu l-eċċess ta' produzzjoni. Lejn it-tieni ġenerazzjoni ta' biofjuwels Il-biofjuwels tat-tieni ġenerazzjoni jista' jkollhom rwol importanti fit-tnaqqis tal-karbonju iġġenerat mit-trasport filwaqt li mill-inqas 14% tal-karburanti wżati għat-trasport għandhom jiġu minn sorsi rinnovabbli sal-2030. Madankollu, l-ewwel ġenerazzjoni ta' biofjuwils b'riskju għoli ta' "tibdil indirett tal-użu tal-art" (ILUC: meta l-art jinbidel mill-kultivazzjoni ta' uċuħ mhux tal-ikell - bħall-ħaxix u l-foresti - għall-produzzjoni tal-ikel, li jirriżulta f'żieda tal-emissjonijiet tas-CO2) mhux ser jibqgħu jgħoddu lejn l-ilħuq tal-miri tal-UE fir-rigward tal-enerġija rinnovabbli sal-2030. Mill-2019, il-kontribuzzjoni tal-ewwel ġenerazzjoni tal-biofjuwils lejn dawn il-miri ser tiġi gradwalment eliminata sakemm ma tammonta għal xejn fl-2030. Governanza ġdida biex tinkiseb l-Unjoni tal-Enerġija Kull stat membru irid jippreżenta "pjan nazzjonali integrat dwar l-enerġija u l-klima" b'miri, kontribuzzjonijiet, politiki u miżuri nazzjonali sal-31 ta' Diċembru 2019, u wara dan, kull għaxar snin. Dikjarazzjonijiet minn MPE Maltin "Il-pakkett tal-enerġija nadifa ser jippermetti lill-konsumaturi, speċjalment dawk li ġejjin minn faxex vulnerabbli tas-soċjetà biex jaddattaw għal sistema ta' enerġija aktar sostenibbli u ġusta. Il-konsumaturi kollha ser ikunu intitolati li jiġġeneraw l-elettriku għall-użu tagħhom stess, jaħżnuh, jaqsmuh, u jbiegħuh ukoll lura lis-suq. Neħtieġu sistema tal-enerġija iktar ċara, aktar effettiva u effiċjenti. Dan il-pakkett joffri eżattament dan." "Il-Pakkett dwar l-Enerġija Nadifa se jiżgura li nilħqu l-miri tal-enerġija u l-klima tal-UE 2030. Se jintroduċi strateġiji li jgħinuna niksbu iktar progress fis-settur ambjentali meta mqabbla ma 'dak li hu fis-seħħ illum. Nemmen li wieħed għandu għalhekk jappoġġja għanijiet ambizzjużi, u huwa għalhekk li nappoġġja din il-proposta mmirata li tkun ta 'benefiċċju kbir għaċ-ċittadin." Passi li jmiss Ladarba l-Kunsill ikun formalment approva l-ftehim, ir-regoli l-ġodda jiġu ippublikati fil-Ġurnal Uffiċjali u jidħlu fis-seħħ 20 jum wara din il-pubblikazzjoni. Ir-regolament dwar il-governanza huwa ta' applikazzjoni diretta fl-istati membri kollha, filwaqt li fil-każ taż-żewġ testi l-oħra (direttivi), l-istati membri jkollhom jittrasponuhom fil-liġi nazzjonali tagħhom mhux iżjed tard minn 18-il xahar wara d-dħul fis-seħħ tad-direttivi. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Uffiċjal tal-istampa Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni It-testi adottati jkunu disponibbli hawnhekk Stqarrija għall-istampa wara l-qbil fit-trilogu dwar l-effiċjenza fl-użu tal-enerġija u l-governanza Fajl dwar il-proċedura - l-effiċjenza fl-użu tal-enerġija 2016/0376(COD) okument ta' riċerka tal-Parlament Ewropew dwar l-effiċjenza fl-użu tal-enerġija Abbozz ta' riżoluzzjoni leġiżlattiva dwar il-promozzjoni tal-użu ta' enerġija li ġejja minn sorsi rinnovabbli (recast) Stqarrija għall-istampa wara l-qbil fit-trilogu Fajl dwar il-proċedura: promozzjoni tal-użu ta' enerġija li ġejja minn sorsi rinnovabbli 2016/0382(COD) Dokument ta' riċerka tal-Parlament Ewropew dwar l-enerġiji rinnovabbli Profil tar-relatur dwar l-enerġiji rinnovabbli José Blanco López (S&D, ES) Abbozz ta' riżoluzzjoni leġiżlattiva tal-Parlament Ewropew dwar il-governanza tal-Unjoni dwar l-Enerġija Fajl dwar il-proċedura - Governanza tal-Unjoni Dwar l-Enerġija Profil tar-relatur dwar il-governanza tal-Unjoni dwar l-Enerġija Jakop Dalunde (Greens/EFA, SV) Profil tar-relatur dwar il-governanza tal-Unjoni dwar l-Enerġija Michèle Rivasi (Greens/ EFA, France) Miri tal-UE għal aktar enerġija rinnovabbli u effiċjenza fl-użu tal-enerġija (video) Materjal awdjoviżiv b'xejn Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF